Като се замисля, нямам нито един приятел или познат тук, който да не спортува. След тичането, другите любими занимания на единбургчани са йогата, плуването, фитнеса, танците и тениса. Градът е като рай за всеки, който желае да се поддържа във форма, добро здраве и благоразположение на духа. Децата от най-ранна възраст спортуват гимнастика, балет, плуване и танци. В това число и моята дъщеря. И смея да кажа, че дисциплината, самостоятелността, работата в екип, упорството и постоянството на които възпитават тези занимания нямат еквивалент.